Document ID: 32013D0453

DECIZIA DE PUNERE ÎN APLICARE A COMISIEI
din 11 septembrie 2013
de modificare a Deciziei de punere în aplicare 2013/443/UE privind anumite măsuri de protecție referitoare la gripa aviară înalt patogenă de subtip H7N7 în Italia
[notificată cu numărul C(2013) 5904]
(Numai textul în limba italiană este autentic)
(Text cu relevanță pentru SEE)
(2013/453/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
întrucât:
(1)
Ca urmare a notificării din partea Italiei cu privire la apariția unui focar de gripă aviară înalt patogenă de subtip H7N7 într-o exploatație în comuna Ostellato, în provincia Ferrara din regiunea Emilia-Romagna la 15 august 2013, Comisia a adoptat Decizia de punere în aplicare 2013/439/UE (3), care prevede dispoziții privind zonele de protecție și de supraveghere care trebuie stabilite în jurul focarului.
(2)
Ca urmare a unui al doilea focar de boală în comuna Mordano, în provincia Bologna din regiunea Emilia-Romagna, Comisia a adoptat Decizia de punere în aplicare 2013/443/UE (4), care a adaptat delimitările zonelor de protecție și de supraveghere și a stabilit zone de restricție suplimentare. Aceste zone au fost definite în părțile A, B și C din anexa la decizia menționată. Apariția unor focare noi de boală a făcut necesară adaptarea zonelor de restricție definite în părțile A, B și C din anexa la Decizia de punere în aplicare 2013/443/UE.
(3)
Prin urmare, anexa la Decizia de punere în aplicare 2013/443/UE ar trebui modificată în consecință.
(4)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală.
ADOPTĂ PREZENTA DECIZIE:
Articolul 1
Anexa la Decizia de punere în aplicare 2013/443/UE se înlocuiește cu anexa la prezenta decizie.
Articolul 2
Prezenta decizie se adresează Republicii Italiene.
Adoptată la Bruxelles, 11 septembrie 2013.

Labels: 18
6